Gustav von Lode

Gustav von Lode (ka Gustaf Lode från Livland; 1633 Loodna mõis, Läänemaa – 24. jaanuar 1705 Stockholm) oli Eestimaa meeskohtunik ja ajaloolane, Loodna (Pall) mõisnik, Rootsi sõjaväelane (ooberst),.

Tema kroonika väljavõtteid säilitatakse Riias ja ladinakeelset kokkuvõtet Peterburis, seda on kasutanud Otto Fabian von Wrangell oma kroonika koostamisel.

Teosed
Kur(t)zer Auszug derer Geschichte die sich in Ehst-, Lieff-, Lett-Churland und Semgallen zugetragen vor und nach der Geburth Christe bis Anno 1674 AISi otsing Eesti Ajalooarhiivi arhivaal TLA.236.1.113 (ärakiri)
Estländische Chronik bis Anno 1677 AISi otsing Eesti Ajalooarhiivi arhivaal EAA.2062.2.6 (ärakiri)

Perekond
Tema vanemad olid Kristiina kammerhärra ja tallmeister, ning 1631. aastal Lode från Livlandi nime all Rootsi rüütelkonda immatrikuleeritud Kukruse (Kuckers) mõisaomanik Gerhard Lode ja Liivimaalt Vaiatu (Somel) mõisast pärit Anna Maria von Treyden. Tema vanem õde Margaretha oli Tallinna asehaldur Wilhelm Ulrichi (u.1604–1661) ja hiljem kammerhärra Hans von Wrangelli (1626–1691) abikaasa, ning noorem õde Anna Margaretha Keila-Joa ja Jessemeggi mõisaomaniku, ooberstleitnandi ja Dünamünde komandandi Wilhelm von Wrangelli (surnud 1693) abikaasa.

Gustav von Lode abiellus esmalt Dorothea von Bergiga (surnud umbes 1700), kes oli Loodna mõisa omaniku rittmeister Otto von Bergi (surnud 1650) ja Helena Stubbe tütar, Turu linnuselääni asehaldur (1626–27) Henrik Olofsson Stubbe (surnud 1635) ja Cecilia Månsdotter Tawasti tütretütar. Abielust sündisid:
Dorothe Juliane, Loodna mõisa pärijanna, abiellus assessor Bengt Otto Lindtmaniga (surnud 1698)
Gerhard (Gerd) Ernst von Lode (1658–1700), Narva lahingus hukkunud ooberstleitnant, oli abielus Kuramaalt pärit ooberstleitnant Arvid Reinhold Brunowi (1658–1693) tütre Märta Margaretha Brunowga. 
Anna Maria (ristitud 1660), abiellus assessor Fredrik Vilhelm Lindtmaniga (surnud 1698)
Gustav
Otto Johann (sündis u.1662), Liivimaa armee kindraladjutant, 1708–1709 viibis vene vangistuses
Fromholt
Odwart Heinrich (sündis 1668), abiellus 1694 Dithmarschenis Ribest (Ripen) pärit Elin Jensdatteriga, kunstnik Gustav de Lode (1694–1742) isa, vasegraveerija Odvardt Helmoldt von Lode (1720–1757) vanaisa.
Jürgen Christian
Carl Magnus
Anna Juliane (1690–1750), abiellus Kalmaris 1716 major Mårten Evald Fockiga (1686–1750), kellele kuulus Voka (Fockenhof) mõis. Major Arvid Adam Focki (1715–1802) ema.
Margarethe Elisabeth (1676–1676)

Hiljem abiellus ta Vaasas 1703 vabapreili Sigrid Katarina Leijonhufvudiga (1654–1744), kes oli oobersti ja Ådö vabahärra Erik Gustafsson Leijonhufvudi (1621–1662) ja Yxlö ja Kolsviki vabapreili Christina Dorothea Banéri (1626–1696) tütar, riigimarssal Axel Gustafsson Banéri (1594–1642) ja Barbro von Saletta tütretütar.

Sugupuu

Viited

Gustav von
Eestimaa aadlikud
Eestimaa mõisnikud
Rootsi aadlikud
Rootsi ooberstid
Baltisaksa sõjaväelased
Baltisaksa ajaloolased
Sündinud 1633
Surnud 1705